ສານໄທອະນຸຍາດ ໃຫ້ປະກັນໂຕ ພວກຜູ້ນໍາກຸ່ມເສື້ອແດງ 7 ຄົນ.
ສານຂອງໄທອະນຸຍາດ ໃຫ້ປະກັນໂຕ ພວກຜູ້ນໍາ 7 ຄົນ ຂອງກຸ່ມເສື້ອແດງ ທີ່ຖືກຈັບມາໄດ້ 9 ເດືອນແລ້ວນັ້ນ.
ສານແຫ່ງນຶ່ງຂອງໄທ ໄດ້ອະນຸຍາດໃຫ້ປະກັນຕົວ 7 ຜູ້ນໍາຂອງກຸ່ມຂະບວນ ການເສື້ອ ແດງຕໍ່ຕ້ານລັດຖະບານ ທີ່ໄດ້ຖືກຄຸມຂັງມາຕັ້ງແຕ່ລັດຖະບານໄດ້ທັບມ້າງການປະທ້ວງ ຂະໜາດໃຫຍ່ເມື່ອ 9 ເດືອນຜ່ານມາແລ້ວນັ້ນ ໃນການອອກຄໍາອະນຸຍາດໃນວັນອັງຄານມື້ນີ້ ຜູ້ພິພາກສາໄດ້ສັ່ງຫ້າມບໍ່ໃຫ້ບຸກ ຄົນທັງ 7 ເດີນທາງອອກໄປຕ່າງປະເທດ ຊຶ່ງພວກກ່ຽວກຳລັງຖືກດໍາເນີນຄະດີໃນຂໍ້ຫາກໍ່ການ ຮ້າຍ ນອກນັ້ນແລ້ວຍັງມີການສັ່ງຫ້າມບໍ່ໃຫ້ພວກຜູ້ນໍາກຸ່ມເສື້ອແດງເຂົ້າຮ່ວມໃນການ ໂຮມຊຸມນຸມປະທ້ວງທີ່ອາດຈະນໍາໄປສູ່ການເກີດຄວາມຮຸນແຮງໄດ້ນັ້ນ ສະມາຊິກຂອງກຸ່ມຂະບວນການເສື້ອແດງໄດ້ຈັດການໂຮມຊຸມນຸມປະທ້ວງທີ່ດໍາເນີນມາໃນ ທຸກໆເດືອນ ເພື່ອຮຽກຮ້ອງໃຫ້ລັດຖະບານປ່ອຍພວກຜູ້ນໍາຂອງຕົນ ພວກເຂົາເຈົ້າໄດ້ ຊີ້ໃຫ້ເຫັນວ່າ ພວກຜູ້ນໍາກຸ່ມເສື້ອເຫຼືອງ ທີ່ເປັນປໍລະປັກນັ້ນ ກໍໄດ້ຮັບອະນຸຍາດໃຫ້ຖືກປະ ກັນຕົວ ໃນຂະນະທີ່ປະເຊີນກັບການດໍາເນີນຄະດີ ໃນຂໍ້ຫາກໍ່ການຮ້າຍແບບດຽວກັນ ໃນ ປີ 2008 ພວກຜູ້ນໍາທັງ 7 ທີ່ຖືກປ່ອຍໃນວັນອັງຄານມື້ນີ້ ແມ່ນເຄີຍມີບົດບາດນຳພາໃນການປະ ທ້ວງ ທີ່ເຮັດໃຫ້ເຂດໃຈກາງບາງກອກເປັນອໍາມາພາດໄປຫຼາຍໆອາທິດໃນປີກາຍນີ້ ການ ປະທ້ວງໄດ້ກາຍເປັນຄວາມຮຸນແຮງ ເວລາພວກທະຫານລັດຖະບານໄດ້ທລາການກວາດ ລ້າງພວກປະທ້ວງຢູ່ຕາມຖະໜົນຫົນທາງ ຊຶ່ງໃນທີ່ສຸດ ໄດ້ເຮັດໃຫ້ມີຜູ້ເສຍຊີວິດປະມານ 90 ຄົນ